RO Jurnalul Oficial al Uniunii Europene C 311/18

Publicarea unei cereri în temeiul articolului 6 alineatul (2) din Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare

2010/C 311/09

Prezenta publicare conferă dreptul de opoziție în temeiul articolului 7 din Regulamentul (CE) nr. 510/2006 al Consiliului (1). Declarațiile de opoziție trebuie să parvină Comisiei în termen de șase luni de la data prezentei publicări.

DOCUMENT UNIC

REGULAMENTUL (CE) NR. 510/2006 AL CONSILIULUI

„PORC D'AUVERGNE”

NR. CE: FR-PGI-0005-0697-02.06.2008

IGP ( X ) DOP ( )

1. Denumire:

„Porc d'Auvergne”

2. Statul membru sau țara terță:

Franța

3. Descrierea produsului agricol sau alimentar:

3.1. Tip de produs:

Clasa 1.1. Carne proaspătă (și organe comestibile)

3.2. Descrierea produsului căruia i se aplică denumirea de la punctul 1:

Porcii din rasa „Porc d'Auvergne” sunt crescuți în aer liber, carnea acestora fiind caracterizată prin fermitate, culoare roșie omogenă, nici deschisă, nici închisă, și slănină dorsală reziduală de culoare albă și consistentă. După preparare, carnea de „porc d’Auvergne” prezintă o textură moale și suculentă, având un gust plăcut tipic de carne de porc gustoasă. Porcii din această rasă sunt sacrificați la vârsta de minimum 26 de săptămâni. Greutatea minimă a carcasei de porc la cald este de 75 kg. Proporția de mușchi din bucățile de carne (TMP) este cuprinsă între 53 și 64. Carnea de „Porc d'Auvergne” se comercializează sub formă de carcase întregi, semicarcase, bucăți medii rezultate din tăierea primară, bucăți rezultate din tăierea secundară sau sub formă de porții destinate comercializării către consumatori. Aceasta poate fi comercializată în stare proaspătă sau congelată.

3.3. Materii prime (numai pentru produsele prelucrate):

—

3.4. Hrană pentru animale (numai pentru produsele de origine animală):

De la vârsta de 12 săptămâni, dieta animalului este formată din minimum 75 % cereale sau produse pe bază de cereale și trebuie să conțină mai puțin de 1,7 % acid linoleic.

Sunt interzise maniocul și cartofii dulci.

3.5. Etape specifice ale producției care trebuie să se desfășoare în aria geografică delimitată:

Operațiunile de fătare, post-înțărcare și îngrășare a porcilor din rasa „Porc d'Auvergne” sunt efectuate în aria geografică a indicației geografice protejate (IGP) „Porc d'Auvergne” formată din 1 808 de comune (cf. § 4).

3.6. Norme specifice privind felierea, răzuirea, ambalarea etc.:

—

3.7. Norme specifice privind etichetarea:

Atunci când carnea de „Porc d'Auvergne” este comercializată în stare proaspătă sau congelată, consumatorul trebuie să fie în măsură să cunoască originea animalului. În acest scop, eticheta destinată consumatorului trebuie să menționeze denumirea „Porc d'Auvergne” la rubrica I.G.P.

Eticheta trebuie să includă, inter alia:

— mențiunea „Porc d'Auvergne”. Dacă este cazul, această mențiune poate fi inclusă în denumirea mărcii colective;

— sigla mărcii colective;

— sigla de identificare a calității și originii.

4. Delimitarea concisă a ariei geografice:

Aria geografică a IGP „Porc d'Auvergne” este formată din următoarele cantoane și comune:

— în cazul Allier (03): toate cantoanele;

— în cazul Puy de Dôme (63): toate cantoanele, cu excepția comunelor Aigueperse, Aubiat, Aulnat, Bas-et-Lezat, La Bourboule, Bussières-et-Pruns,Cellule, Chappes, Chastreix, Chavaroux, Le Cheix, Clerlande, Effiat, Égliseneuve-d’Entraigues, Ennezat, Entraigues, Espinchal, Gerzat, La Godivelle, La Tour-d’Auvergne, Lussat, Malintrat, Les Martres-d’Artière, Les Martres-sur-Morge, Mont-Dore, Montpensier, La Moutade, Murat-le-Quaire, Pessat-Villeneuve, Picherande, Pont-du-Château, Saint-André-le-Coq, Saint-Beauzire, Saint-Clément-de-Régnat, Saint-Donat, Saint-Genès-Champespe, Saint-Ignat, Saint-Laure, Sardon, Surat, Thuret, Varennes-sur-Morge, Villeneuve-les-Cerfs;

— în cazul Haute Loire (43): toate cantoanele;

— în cazul Cantal (15): toate cantoanele, cu excepția comunelor Anglards-de-Salers, Apchon, Badailhac, Brezons, Cheylade, Le Claux,Collandres, Dienne, Le Falgoux, Le Fau, Fontanges, Giou-de-Mamou, Girgols, Jou-sous-Monjou, Lacapelle-Barres, Laroquevieille, Lascelle, Laveissière, Lavigerie, Malbo, Mandailles-Saint-Julien, Marmanhac, Pailherols, Polminhac, Raulhac, Saint-Bonnet-de-Salers, Saint-Cernin, Saint-Chamant, Saint-Cirgues-de-Jordanne, Saint-Clément, Saint-Étienne-de-Carlat, Saint-Hippolyte, Saint-Jacques-des-Blats, Saint-Martin-Valmeroux, Saint-Paul-de-Salers, Saint-Projet-de-Salers, Saint-Simon, Saint-Vincent-de-Salers, Salers, Thiézac, Tournemire, Trizac, Le Vaulmier, Velzic, Vic-sur-Cère, Yolet;

— în cazul Nièvre (58): — Cantonul Dornes: comunele Dornes și Toury-sur-Jour; — Cantonul Fours: comunele Charrin, Montambert și Saint-Hilaire-Fontaine;

— în cazul Saône et Loire (71): — Cantoanele Bourbon-Lancy, Digoin, Gueugnon și Issy-l’Evêque: toate comunele; — Cantonul Marcigny: comunele Artaix, Bourg-le-Comte, Céron, Chambilly, Chenay-le-Châtel, Melay, Montceaux-l’Étoile și Vindecy; — Cantonul Paray-le-Monial: comuna L’Hôpital-le-Mercier;

— în cazul Loire (42): — Cantoanele Noirétable, La Pacaudière, Saint-Bonnet-le-Château, Saint-Georges-en-Couzan, Saint-Haon-le-Châtel, Saint-Jean-Soleymieux și Saint-Just-en-Chevalet: toate comunele; — Cantonul Boën: comunele Ailleux, Boën, Cezay, Débats-Rivière-d’Orpra, L’Hôpital-sous-Rochefort, Leigneux, Marcilly-le-Châtel, Marcoux, Pralong, Saint-Laurent-Rochefort, Saint-Sixte și Trelins; — Cantonul Firminy: comuna Caloire; — Cantonul Montbrison: comunele Bard, Écotay-l’Olme, Essertines-en-Châtelneuf, Lérigneux, Lézigneux, Roche, Saint-Thomas-la-Garde și Verrières-en-Forez; — Cantonul Roanne-Nord: comunele La Bénisson-Dieu, Briennon, Mably; — Cantonul Roanne-Sud: comunele Lentigny, Ouches, Pouilly-les-Nonains, Riorges, Saint-Jean-Saint-Maurice-sur-Loire, Saint-Léger-sur-Roanne, Villemontais, Villerest; — Cantonul Saint-Germain-Laval: comunele Amions, Bully, Dancé, Grézolles, Luré, Nollieux, Saint-Germain-Laval, Saint-Georges-de-Baroille, Saint-Julien-d’Oddes, Saint-Martin-la-Sauveté, Saint-Paul-de-Vézelin, Saint-Polgues și Souternon; — Cantonul Saint-Just-Saint-Rambert: comuna Chambles;

— în cazul Ardèche (07): — Cantonul Annonay-Sud: comuna Saint-Julien-Vocance; — Cantonul Coucouron: comunele Coucouron, Issarlès, Lachapelle-Graillouse și Lespéron; — Cantonul Montpezat-sous-Bauzon: comuna Le Béage; — Cantonul Saint-Agrève: comunele Devesset, Mars, Saint-Agrève și Saint-André-en-Vivarais; — Cantonul Saint-Martin-de-Valamas: comunele Borée, La Rochette și Saint-Clément; — Cantonul Satillieu: comuna Saint-Pierre-sur-Doux;

— în cazul Lozère (48): — Cantoanele Aumont-Aubrac, Châteauneuf-de-Randon, Fournels, Grandrieu, Langogne, Le Malzieu-Ville, Nasbinals, Saint-Amans, Saint-Alban-sur-Limagnole și Saint-Chély-d’Apcher: toate comunele; — Cantonul Marvejols: comunele Antrenas, Le Buisson, Gabrias, Recoules-de-Fumas, Saint-Laurent-de-Muret și Saint-Léger-de-Peyre; — Cantonul Mende-Nord: comunele Le Born, Chastel-Nouvel și Pelouse; — Cantonul Saint-Germain-du-Teil: comunele Les Hermaux, Les Salces, Trélans; — Cantonul Villefort: comuna La Bastide-Puylaurent;

— în cazul Aveyron (12): — Cantoanele Aubin, Decazeville, Entraygues-sur-Tuyère, Espalion, Mur-de-Barrez și Saint-Amans-des-Cots: toate comunele; — Cantonul Capdenac-Gare: comuna Bouillac; — Cantonul Conques: comunele Conques, Grand-Vabre, Noailhac, Saint-Félix-de-Lunel și Sénergues; — Cantonul Estaing: comunele Campuac, Coubisou, Estaing, Le Nayrac și Sébrazac; — Cantonul Laguiole: comunele Montpeyroux și Soulages-Bonneval; — Cantonul Saint-Geniez-d’Olt: comunele Aurelle-Verlac, Pierrefiche, Pomayrols, Sainte-Eulalie-d’Olt și Saint-Geniez-d’Olt; — Cantonul Sainte-Geneviève-sur-Argence: comunele Cantoin, Graissac, Sainte-Geneviève-sur-Argence și Vitrac-en-Viadène;

— în cazul Lot (46): — Cantoanele Figeac-Est, Sousceyrac și La Tronquière: toate comunele; — Cantonul Bretenoux: comunele Belmont-Bretenoux, Cahus, Cornac, Estal, Gagnac-sur-Cère, Glanes, Laval-de-Cère și Teyssieu; — Cantonul Figeac-Ouest: comuna Figeac-Ouest; — Cantonul Lacapelle-Marival: comunele Labathude, Molières, Saint-Maurice-en-Quercy și Sainte-Colombe; — Cantonul Saint-Céré: comunele Bannes, Frayssinhes, Latouille-Lentillac, Saint-Céré, Saint-Laurent-les-Tours și Saint-Paul-de-Vern;

— în cazul Corrèze (19): — Cantoanele Mercoeur, Saint-Privat: toate comunele; — Cantonul Bort-les-Orgues: comuna Bort-les-Orgues;

— în cazul Creuse (23): — Cantoanele Ahun, Aubusson, Auzances, Bellegarde-en-Marche, Bonnat, Boussac, Chambon-sur-Voueize, Châtelus-Malvaleix, Chénérailles, Evaux-les-Bains, Jarnages și Saint-Sulpice-les-Champs: toate comunele; — Cantonul Crocq: comunele Basville, Crocq, La Mazière-aux-Bons-Hommes, Mérinchal, Pontcharraud, Saint-Agnant-près-Crocq, Saint-Bard, Saint-Georges-Nigremont, Saint-Maurice-près-Crocq, Saint-Oradoux-près-Crocq, Saint-Pardoux-d’Arnet, La Villeneuve și La Villetelle; — Cantonul Felletin: comunele Felletin, Moutier-Rozeille, Sainte-Feyre-la-Montagne, Saint-Frion, Saint-Quentin-la-Chabanne și Vallière; — Cantonul Guéret-Nord: comunele Ladapeyre, Ajain, Glénic, Jouillat și Saint-Fiel; — Cantonul Guéret-Sud-Est: comunele Saint-Laurent, Sainte-Feyre și La Saunière;

— în cazul Cher (18): — Cantonul Charenton-du-Cher: comuna Coust; — Cantoanele Chateaumeillant, Le Chatelet și Saulzais-le-Potier: toate comunele; — Cantonul Châteauneuf-sur-Cher: comunele Chambon, Saint-Symphorien și Vallenay; — Cantonul Lignières: comunele La Celle-Condé, Ineuil, Lignières, Saint-Hilaire-en-Lignières și Touchay; — Cantonul Saint-Amand-Montrond: comunele Bouzais, Colombiers, Drevant, Farges-Allichamps, La Groutte, Marçais, Nozières, Orcennais, Orval și Saint-Amand-Montrond;

— în cazul Indre (36): — Cantoanele Aigurande și Sainte-Sévère-sur-Indre: toate comunele; — Cantonul La Châtre: comunele La Berthenoux, Briantes, Champillet, Chassignoles, La Châtre, Lacs, Lourouer-Saint-Laurent, Le Magny, Montgivray, Montlevicq, La Motte-Feuilly, Néret, Nohant-Vic, Saint-Chartier, Saint-Christophe-en-Boucherie, Thevet-Saint-Julien, Verneuil-sur-Igneraie și Vicq-Exemplet; — Cantonul Neuvy-Saint-Sépulchre: comunele Fougerolles și Sarzay.

5. Legătura cu aria geografică:

5.1. Specificitatea ariei geografice:

Porcul este un animal înzestrat de natură cu un rât cu care poate să scurme în pământ. Caracteristicile solului ar trebui să-i permită să se deplaseze în condiții de bunăstare și de mediu favorabile. De asemenea, porcul este un animal sensibil la umiditatea constantă. Porcul crescut în aer liber trebuie să dispună de terenuri propice și de un mediu ambiant cu umiditate scăzută.

Aria de creștere a porcilor din rasa „Porc d'Auvergne”, corespunzând, în mare, regiunii Auvergne și limitelor acesteia, este formată din:

— munți și văi cu un climat specific, aflate la adăpost de vânturi și de influențele oceanice datorită barierei de nord-sud formată de munții din Massif Central și, prin urmare, caracterizate printr-un nivel de precipitații favorabil creșterii porcilor în aer liber;

— tipuri de soluri cuprinzând în cea mai mare parte soluri de suprafață de mare altitudine, andosol și sol de origine vulcanică cu un bun potențial de spălare și un număr scăzut de soluri hidromorfe marcate cu benzi sau loturi de pământ cu caracteristici de drenare. Aceste tipuri de soluri au, în principiu, un potențial agronomic scăzut și, prin urmare, sunt benefice pentru creșterea porcilor în aer liber, ca o sursă de venituri suplimentară.

Țarcul și în special solul trebuie să fie suficient de hrănitor, cu un bun nivel de spălare și de scurgere a apei de ploaie.

Această combinație de soluri și precipitații oferă un mediu ideal pentru creșterea porcilor în aer liber.

5.2. Specificitatea produsului:

Specificitatea produsului este bazată pe:

— reputația sa;

— o calitate care rezultă din experiența ridicată a crescătorilor în creșterea porcilor în aer liber.

(a) Reputația

Regiunea Auvergne este bine cunoscută, din cele mai vechi timpuri, pentru creșterea porcilor. Carnea de porc a fost comercializată aici încă de pe vremea romanilor. Până la începutul secolului al XX-lea, Auvergne a fost în mod tradițional unul dintre bastioanele producției de porcine în Franța Carnea de porc constituia baza alimentației în Auvergne. Creșterea porcilor se făcea în aer liber, așa cum se menționează într-un număr mare de scrieri începând cu secolul al XIV-lea, iar porcii circulau liber pe câmpuri sau în tufișuri în căutarea hranei, alimentația lor fiind, de asemenea, completată cu un amestec pe bază de cereale. Această tradiție de creștere a porcilor în aer liber prin valorizarea resurselor locale a continuat până la începutul secolului al XX-lea. De asemenea, exista o rasă de porci bine adaptată la creșterea în aer liber care, în prezent, a dispărut. Metodele tradiționale de creștere au regresat începând cu 1965. Spre sfârșitul anilor 1980, crescătorii rasei „Porc d'Auvergne” s-au organizat pentru a obține recunoașterea acestui produs.

În prezent, rasa „Porc d'Auvergne” poate fi întâlnită la evenimente profesionale sau târguri destinate publicului larg, cum ar fi „Sommet de l'Elevage” în Clermont-Ferrand, „SIRHA” în Lyon sau Salonul Internațional de Agricultură de la Paris. Această rasă este menționată, de asemenea, în numeroase reviste și mijloace media de specialitate, locale sau naționale. În 2008, rasa a fost sărbătorită cu ocazia primei ediții naționale a competiției „Mois de l'Origine et de la Qualité” (Luna originii și calității), în care a fost premiat un carmangiu și furnizor de servicii de catering care lucra în acest sector de 19 ani. În 2009, un alt carmangiu din regiunea pariziană, care comercializa carne de „Porc d'Auvergne” de 10 ani, a fost premiat cu ocazia celei de a doua ediții a unui concurs național. Rasa „Porc d'Auvergne” este, de asemenea, valorizată în mod regulat de către proprietarii de restaurante, atât din Auvergne (care formează asociația „Les Toques d'Auvergne”), cât și din restul Franței (PACA, Alsacia, Paris etc).

(b) o calitate care rezultă din experiența ridicată a crescătorilor în creșterea porcilor în aer liber

Porcii din rasa „Porc d’Auvergne” sunt crescuți în aer liber. Acest lucru înseamnă că aceștia au acces la un țarc exterior în timpul îngrășării anterioare sacrificării (nu înainte de 182 de zile), beneficiind de un spațiu larg de 83 m2/porc. Alegerea țarcului este esențială pentru bunăstarea, sănătatea și dezvoltarea în condiții optime a animalului. Aceasta se face de către crescător pe baza cunoștințelor sale privind solurile pe care le deține și a altor indicatori, precum tipul de floră și cel de rocă. Crescătorul trebuie, de asemenea, să aibă experiență în gestionarea acestui țarc exterior, care necesită o zonă de odihnă între fiecare lot și replantarea de iarbă, dacă este necesar.

Produsul obținut are o culoare roșie omogenă cauzată de conținutul mai ridicat de fier heminic (cantitatea de mioglobină). Culoarea are legătură cu modul de creștere a porcilor din această rasă și cu vârsta la sacrificare. Porcii crescuți în aer liber, în țarcuri exterioare, sunt mult mai activi fizic decât cei care nu au acces la un astfel de teren, iar cantitatea de mioglobină crește odată cu vârsta și în funcție de condiția fizică a animalelor. Pe de altă parte, sacrificarea la o vârstă mai târzie are ca rezultat o carne mai matură pe plan fiziologic, care devine mai gustoasă și este mai adecvată pentru mezeluri și preparate din carne sărate.

Produsul are, de asemenea, o grosime puțin mai mare a stratului exterior de grăsime, ca urmare a faptului că animalul este bine adaptat la condițiile de viață în aer liber. În plus, faptul că animalele sunt hrănite cu alimente având un conținut ridicat de cereale sau cu produse pe bază de cereale în perioada îngrășării contribuie la obținerea unui produs având un conținut de acizi grași esențiali (polinesaturați) mai ridicat decât standardul privind slănina dorsală.

Pe baza rezultatelor unui sondaj efectuat în rândul măcelarilor, producătorilor de mezeluri și proprietarilor de restaurante, porcii din rasa „Porc d'Auvergne” sunt apreciați pentru carnea lor moale și suculentă, grăsimea consistentă și albă, culoarea intensă a cărnii, rezultatele bune în urma gătirii, calitățile de păstrare și gustul mai specific al cărnii.

Această apreciere este confirmată de rezultatele analizelor senzoriale efectuate pe o perioadă de 10 ani, care concluzionează, printre altele, că „Porc d'Auvergne” prezintă o marmorare a grăsimii și o culoare a cărnii intensă, un miros puternic și o suculență ridicată, precum și o textură moale și un gust caracteristic

Astfel, produsele „Porc d'Auvergne” au continuat să se dezvolte în ultimii 20 ani. Calitatea intrinsecă a cărnii și modul special în care este produsă au ajutat-o să devină un produs apreciat de cei care lucrează în sectorul cărnii și consumatori. La sfârșitul anului 2008, produsele „Porc d'Auvergne” erau comercializate de 190 de măcelării, producători de mezeluri și restaurante din Franța.

5.3. Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP):

Crescătorii și-au folosit expertiza în materie de creștere a porcilor într-un mod inovator, prin revitalizarea tradițiilor din regiunea Auvergne și prin exploatarea condițiilor pedoclimatice favorabile, în vederea dezvoltării creșterii în aer liber a porcilor din rasa „Porc d'Auvergne”.

Aria geografică, împreună cu condițiile sale pedoclimatice, constituie mediul ideal pentru creșterea porcilor în aer liber, care este practicată în zonă din cele mai vechi timpuri. Crescătorii dau dovadă de o expertiză ridicată în selectarea și gestionarea țarcurilor, bazată pe buna cunoaștere a mediului geografic.

Astfel, metoda de producție în aer liber, aflată în strânsă legătură cu expertiza crescătorilor și cu condițiile pedoclimatice ale zonei, conduce la o calitate deosebită a cărnii, caracterizată în special prin culoarea sa roșie, conținutul ridicat de fier heminic și o grosime puțin mai mare a stratului exterior de grăsime. Aceste elemente sunt caracteristice tipurilor de carne mai mature, care prezintă un gust caracteristic, și sunt legate de metoda de creștere în aer liber și de sacrificarea animalelor la o vârstă mai târzie.

De zeci de ani, rasa „Porc d'Auvergne”, provenind dintr-o lungă tradiție de creștere a porcilor, este sinonimă cu regiunea în care sunt crescute animalele. Participarea la târguri, premiile acordate și valorile sale culinare demonstrează aprecierea de care se bucură în rândul celor care lucrează în sectorul cărnii și al consumatorilor.

Trimitere la publicarea caietului de sarcini:

[articolul 5 alineatul (7) din Regulamentul (CE) nr. 510/2006]

https://www.inao.gouv.fr/fichier/CDCPorcDAuvergne.pdf

(1) JO L 93, 31.3.2006, p. 12.